ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
খাদি এবং গ্রামীণ শিল্পোদ্যোগ কমিশন দীপাবলির জন্য মসলিন ফ্যাব্রিকের তৈরি উচ্চমানের মাস্ক বাজারে এনেছে
নয়াদিল্লী, ৩০ অক্টোবর, ২০২০
স্নিগ্ধ, সাদা এবং ঝলমলে লাল রঙের সংমিশ্রনে এক আকর্ষণীয় নতুন মাস্ক বাজারে নিয়ে এসেছে খাদি এবং গ্রামীণ শিল্পোদ্যোগ কমিশন। এই মাস্ক ব্যবহারের মাধ্যমে দীপাবলির উৎসব আরও বেশি আনন্দময় হয়ে উঠবে । খাদি এবং গ্রামীণ শিল্পোদ্যোগ কমিশন  খাঁটি মসলিন ফ্যাব্রিক দিয়ে দ্বিস্তরীয় এই মাস্ক তৈরি করেছে। এই মাস্কের সামনের অংশে ‘হ্যাপি দিওয়ালি’ লেখাও রয়েছে। খাদির চিরাচরিত সংস্কৃতি ও হাতের সূক্ষ্ম কাজের মাধ্যমে পশ্চিমবঙ্গের খাদি কারিগররা এই মাস্ক তৈরি করেছে।
কেভিআইসি আগামীদিনে ক্রিসমাস  এবং নতুন বছর উপলক্ষ্যে বিশেষ মাস্ক বাজারে নিয়ে আসবে।
খাদির দ্বিস্তরীয় সুতি এবং ত্রিস্তরীয় সিল্ক মাস্কের চাহিদার কথা মাথায় রেখে এই মাস্ক তৈরি করা হয়েছে। কেভিআইসি এ পর্যন্ত ৬ মাসেরও কম সময়ে সারা দেশে ১৮ লক্ষের বেশি ফেস মাস্ক বিক্রি করেছে।
দীপাবলি উপলক্ষ্যে মসলিন কাপড়ের তৈরি মাস্কগুলির দাম মাত্র ৭৫ টাকা। দিল্লীর খাদি আউটলেটের মাধ্যমে এবং কেভিআইসি ই-পোর্টাল- www.khadiindia.gov.in এর মাধ্যমে অনলাইনে এই ফেস মাস্ক পাওয়া যাবে।
মসলিন কাপড়ের তৈরি এই ফেস মাস্কগুলি ত্বক-বান্ধব, বার বার ধোয়া যায় এবং পুনরায় ব্যবহারযোগ্য। কেভিআইসি-র চেয়ারম্যান শ্রী বিনয় কুমার সাকসেনা জানিয়েছেন দ্বিস্তরীয় দীপাবলির ফেস মাস্কগুলির দাম খুবই কম। উৎসব উদযাপন করার সময় সাধারণ মানুষ যাতে মহামারী থেকে রক্ষা পান সেকথা চিন্তা করেই কেভিআইসি এই পদক্ষেপ গ্রহণ করেছে। মসলিন ফ্যাব্রিকের ফেস মাস্কগুলি দীপাবলির উৎসব আরও বেশি আনন্দময় করে তুলবে বলে জানিয়েছেন তিনি। শ্রী সাকসেনা আরও বলেন, এর মাধ্যমে খাদি কারিগরদের অতিরিক্ত কর্মসংস্থান সৃষ্টি হয়েছে। এই ফ্যাব্রিকের ফেস মাস্কগুলি ব্যবহার করলে নিশ্বাস-প্রশ্বাসের কোনও অসুবিধা হবেনা। হাতে বোনা সুতির ফ্যাব্রিকের কাজ থাকায় ত্বকের পক্ষেও যথেষ্টই আরামদায়ক হবে।
CG/SS/NS
(
বৈদ্যুতিন ও তথ্যপ্রযুক্তি মন্ত্রক
দুর্গাপুর আর বর্ধমানে চালু হল ইন্টারনেট এক্সচেঞ্জ
বিভিন্ন পরিষেবা অনলাইনে পেতে আর অর্থনৈতিক কাজকর্মের জন্য ইন্টারনেট জীবনরেখা হয়ে দাঁড়িয়েছে- রাজীবন চন্দ্রশেখর
নয়াদিল্লি, ১০ জুলাই, ২০২২
প্রধানমন্ত্রী শ্রী নরেন্দ্র মোদীর ডিজিটাল ইন্ডিয়া দৃষ্টিভঙ্গীর সঙ্গে সঙ্গতি রেখে প্রত্যেক ভারতীয়কে উন্মুক্ত, নিরাপদ, বিশ্বস্ত এবং দায়বদ্ধ ইন্টারনেট পরিষেবা দেওয়ার লক্ষ্যে তথ্যপ্রযুক্তি ও দক্ষতা উন্নয়ন প্রতিমন্ত্রী শ্রী রাজীব চন্দ্র শেখর দুর্গাপুর ও বর্ধমানে দুটি নতুন ইন্টারনেট এক্সচেঞ্জ পয়েন্ট চালু করলেন।অনুষ্ঠানে উপস্থিত ছিলেন বর্ধমান-দুর্গাপুর লোকসভার সাংসদ শ্রী এস এস আলুওয়ালিয়া। তথ্যপ্রযুক্তি ও ইলেক্ট্রনিক্স মন্ত্রকের ১০০০ দিনের লক্ষ্যের আওতায় এই উদ্যোগ নেওয়া হয়েছে।
ভারতের জাতীয় ইন্টারনেট এক্সচেঞ্জ কলকাতায় রাজ্যের প্রথম ইন্টারনেট এক্সচেঞ্জটি চালায়। দুর্গাপুর ও বর্ধমানে দুটি নতুন ইন্টারনেট এক্সচেঞ্জ পয়েন্ট চালুর মাধ্যমে এর কাজের সম্প্রসারণ হবে। দুর্গাপুর সিটি সেন্টারের ‘দ্য সিটি রেসিডেন্সি’তে আয়োজিত এই উদ্বোধনী অনুষ্ঠানে ভাষণ দিতে গিয়ে শ্রী চন্দ্রশেখর বলেন ইন্টারনেট আজ সব অর্থনৈতিক কাজকর্মের জীবনরেখা হয়ে দাঁড়িয়েছে। অনলাইনে সরকারি-ই হোক বা বেসরকারি, নানা পরিষেবার সুযোগ পেতে ইন্টারনেট এক অত্যাবশ্যক ব্যবস্থা। এই ইন্টারনেট এক্সচেঞ্জগুলি পশ্চিমবঙ্গের ডিজিটাল নাগরিকদের আরো ভাল ইন্টারনেট ব্যবস্থার সুযোগ করে দেবে। ২০১৫ সালে মোদী সরকারের ডিজিটাল ইন্ডিয়া কর্মসূচির সূচনার উল্লেখ করে তিনি বলেন, প্রযুক্তি ক্ষেত্রে তিন দশকের অভিজ্ঞতা সত্ত্বেও আমার কোন ধারণাই ছিল না যে ভারত এতোদূর এগিয়ে এসে ডিজিটাল পাওয়ার হাউস রূপে আত্মপ্রকাশ করবে। ১৯৯০-এর দশকে প্রায় সবকিছুই আমদানি করতে হত। আজ ফাইভ জি নেটওয়ার্ক চালু করার মুখে এখন এদেশে বেশিরভাগ যন্ত্রাংশই তৈরি হচ্ছে। অনুষ্ঠানে ভাষণ প্রসঙ্গে সাংসদ শ্রী এস এস আলুওয়ালিয়া বলেন, ইন্টারনেট আজ যে কোন এলাকায় মানুষের মেরুদন্ড স্বরূপ, শুধুই ব্যবসা ও পরিষেবা নয়, একে অপরের সঙ্গে যোগাযোগ বজায় রাখার ক্ষেত্রেও।
অনুষ্ঠানে দুর্গাপুরের মেয়র শ্রীমতী অনিন্দিতা মুখার্জী, দুর্গাপুর পূর্বের বিধায়ক শ্রী প্রদীপ মজুমদার, দুর্গাপুর পশ্চিম-এর বিধায়ক শ্রী লক্ষ্মণচন্দ্র ঘোড়ুই, বর্ধমানের মেয়র শ্রী পরেশ চন্দ্র সরকার, বর্ধমান দক্ষিণের বিধায়ক শ্রী খোকন দাস এবং বণিকসভার প্রতিনিধিরা সহ বহু বিশিষ্ট ব্যক্তি উপস্থিত ছিলেন।
PG/PM/NS
(Visitor Counter : 112
অর্থমন্ত্রক
পেনশন ফান্ড রেগুলেটরি অ্যান্ড ডেভেলপমেন্ট অথরিটি বিদেশে বসবাসকারী ভারতীয়দের জাতীয় পেনশন প্রকল্পের সুবিধা গ্রহণে অনুমতি দিয়েছে
নয়াদিল্লি, ৩০ অক্টোবর, ২০১৯
পেনশন ফান্ড রেগুলেটরি অ্যান্ড ডেভেলপমেন্ট অথরিটি  মঙ্গলবার এক নির্দেশিকায় জানিয়েছে অনাবাসী ভারতীয়দের মতোই বিদেশে বসবাসকারী ভারতীয় নাগরিকরাও জাতীয় পেনশন প্রকল্পের আওতায় নাম নথিভুক্ত করাতে পারবেন। কেন্দ্রীয় সরকার গত ১৭ই অক্টোবর অর্থনৈতিক বিষয়ক দপ্তরের ফরেন এক্সচেঞ্জ ম্যানেজমেন্ট আইন, ২০১৯ অনুযায়ী এক বিজ্ঞপ্তি প্রকাশ করে জানায়, বিদেশে বসবাসকারী একজন ভারতীয় নাগরিক পিএফআরডিএ-এ পরিচালিত ও নিয়ন্ত্রিত জাতীয় পেনশন ব্যবস্থার সুযোগ-সুবিধা গ্রহণ করতে পারবেন। এক্ষেত্রে শর্ত হল, পিএফআরডিএ সংক্রান্ত যে নিয়মাবলী রয়েছে সেই অনুযায়ী তাঁকে পেনশন প্রকল্পে বিনিয়োগ করতে হবে এবং ফেমা নিয়মাবলী অনুযায়ী প্রকল্পে জমা পড়া অর্থ ফেরতযোগ্য বলে বিবেচিত হবে।
কর আইনের ৮০সিসিডি  ধারার আওতায় জাতীয় পেনশন প্রকল্পে জমাকৃত অর্থের ক্ষেত্রে ৫০ হাজার টাকা পর্যন্ত অতিরিক্ত কর ছাড় দেওয়া হবে। উল্লেখ করা যেতে পারে, ২০১৯-এর কেন্দ্রীয় বাজেটে জাতীয় পেনশন প্রকল্প থেকে এককালীন অর্থ তোলার ক্ষেত্রে কর ছাড় ৪০ শতাংশ থেকে বাড়িয়ে ৬০ শতাংশ করা হয়েছে। এমনকি, তহবিলের অবশিষ্ট ৪০ শতাংশ অর্থের ক্ষেত্রেও ইতিমধ্যেই কর ছাড়ের সুবিধা রয়েছে।
জাতীয় পেনশন প্রকল্প এবং অটল পেনশন যোজনার আওতায় গত ২৬শে অক্টোবর পর্যন্ত মোট গ্রাহক সংখ্যা ৩ কোটি ১৮ লক্ষ। এই প্রকল্প দুটিতে গচ্ছিত সম্পদের পরিমাণ ৩ কোটি ৭৯ লক্ষ ৭৫৮ কোটি টাকা। ৬৬ লক্ষের বেশি সরকারি কর্মচারী জাতীয় পেনশন প্রকল্পের আওতায় নাম নথিভুক্ত করেছেন। এছাড়াও, বেসরকারি সংস্থার ১৯ লক্ষ ২০ হাজার কর্মী এই প্রকল্পের সঙ্গে যুক্ত রয়েছেন। এমনকি, ৬,৮১২টি সংস্থা কর্পোরেট প্রতিষ্ঠান হিসেবে এই প্রকল্পের সঙ্গে সামিল হয়েছে। নিয়ম অনুযায়ী, যে কোন ভারতীয়, ভারতে বা বিদেশে বসবাসকারী ভারতীয় অথবা অনাবাসী ভারতীয়রা ৬৫ বছর বয়স পর্যন্ত এই প্রকল্পে সামিল হতে পারবেন।
(CG/BD/DM
প্রতিরক্ষামন্ত্রক
ভারতীয় উপকূলরক্ষী বাহিনী এবং বাংলাদেশী উপকূলরক্ষী বাহিনীর যৌথ উদ্যোগে ভারতীয় মৎস্যজীবিদের মাছ ধরার নৌকা উদ্ধার
কলকাতা, ০৮ জুলাই, ২০১৯
বাংলাদেশের জলসীমার ৬০ নটিক্যাল মাইলের ভিতরে ভারতীয় মৎস্যজীবিদের মাছ ধরার নৌকা ‘তারাশঙ্কর’এর ১৩ জন মৎস্যজীবিকে শনিবার  উদ্ধার করা হয়েছে। উত্তাল সমুদ্র এবং খারাপ আবহাওয়ার মধ্যে ভারতীয় এবং বাংলাদেশী উপকূলরক্ষী বাহিনীর যৌথ সহযোগিতায় এই উদ্ধারকাজ সফল হয়েছে।
ডায়মন্ড হারবারের মৎস্যপালন দপ্তরের অ্যাসিসটেন্ট ডিরেক্টর টেলিফোনে শনিবার বিকেলে কলকাতায় উপকূলরক্ষী বাহিনীর আঞ্চলিক সদর দপ্তরে জানান, কাকদ্বীপের ১৩ জন মৎস্যজীবি তারাশঙ্কর নামে মাছ ধরার নৌকায় সমুদ্রে গেছেন।
এই তথ্য পাওয়ার সঙ্গে সঙ্গে উত্তাল সমুদ্র ও খারাপ আবহাওয়ার কথা বিবেচনা করে উপকূলরক্ষী বাহিনীর আঞ্চলিক সদর দপ্তরের আধিকারিকরা, মঙ্গলায় বাংলাদেশ উপকূলরক্ষী বাহিনী পশ্চিমাঞ্চলীয় সদর দপ্তরে যোগাযোগ করেন। ভারতীয় উপকূলরক্ষী বাহিনীর কাছ থেকে এ খবর পাওয়ার সঙ্গে সঙ্গে প্রহরারত বাংলাদেশ নৌবাহিনীর একটি জাহাজের গতিপথ ঘুরিয়ে দেওয়া হয়। এছাড়া বাংলাদেশ উপকূলরক্ষী বাহিনীর একটি জাহাজ মৎস্যজীবিদের খোঁজার জন্য মঙ্গলা বন্দর থেকে রওনা হয়।
বাংলাদেশ নৌবাহিনীর জাহাজটি মঙ্গলা ফেয়ারওয়ে জেটির কাছে সন্ধ্যেবেলায় ১৩ জন মৎস্যজীবি সমেত অকেজো ভারতীয় নৌকাটি দেখতে পায়। এরপর ওই নৌকা এবং সমস্ত মৎস্যজীবিকে উদ্ধার করা হয়। উত্তাল সমুদ্রে অকেজো ভারতীয় নৌকাটিকে উদ্ধারের পর ভারতীয় মৎস্যজীবিদের আরও ১০০টি নৌকা বাংলাদেশ নৌবাহিনী দেখতে পায়। উত্তাল সমুদ্র এবং খারাপ আবহাওয়ার মধ্যে থাকা এই নৌকাগুলিকে নিরাপদ জায়গায় সরিয়ে নিয়ে যাওয়া হয়। ভারতীয় উপকূলরক্ষী বাহিনী কলকাতার আঞ্চলিক দপ্তর, বাংলাদেশ উপকূলরক্ষী বাহিনীর সঙ্গে সমন্বয়ের পর খারপ হয়ে যাওয়া ভারতীয় নৌকাটিকে সারাই করে ভারতে পাঠাবার ব্যবস্হা করে।
ভারতীয় এবং বাংলাদেশী উপকূলরক্ষী বাহিনীর মধ্যে পরস্পরিক সহযোগিতার সমঝোতাপত্র অনুযায়ী ‘স্ট্যান্ডার্ড অপারেটিং প্রসিডিওর’ মেনে এই উদ্ধার প্রক্রিয়া চালানো হয়। ওই সমঝোতা অনুযায়ী বঙ্গোপসাগরের উত্তরপ্রান্তের জলভাগকে নিরাপদ রাখার লক্ষ্যে এই উদ্যোগ নেওয়া হয়েছে।
CG/CB/NS
(Visitor Counter : 150
প্রধানমন্ত্রীরদপ্তর
সেকেন্দ্রাবাদ লোকসভা কেন্দ্র জুড়ে ‘হেলদি বেবি’ বা ‘স্বাস্থ্যকর শিশু’ কর্মসূচির প্রশংসা করেছেন প্রধানমন্ত্রী
নয়াদিল্লি, ২৪ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী সেকেন্দ্রাবাদ লোকসভা কেন্দ্র জুড়ে ‘হেলদি বেবি’ বা ‘স্বাস্থ্যকর শিশু’ কর্মসূচিটির প্রশংসা করেছেন। কেন্দ্রীয় সংস্কৃতি, পর্যটন এবং উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি এক ট্যুইট বার্তায় জানিয়েছেন, সেকেন্দ্রাবাদ লোকসভা কেন্দ্রের প্রতিটি এলাকায় ‘হেলদি বেবি শো’ – এর আয়োজন করা হয়েছে। এতে অংশগ্রহণের জন্য ফর্ম বিতরণ করা হয়। তিনি আরও জানান, অংশগ্রহণকারী স্বাস্থ্যকর শিশু এবং তাদের পরিবারের সদস্যদের ‘পোষণ কিট’ এবং শংসাপত্র দিয়ে সম্বর্ধিত করা হয়েছে।
এই ট্যুইটের প্রত্যুত্তরে প্রধানমন্ত্রী বলেছেন, “এটি একটি উল্লেখযোগ্য উদ্যোগ। শিশুরা এর মাধ্যমে উপকৃত হবে”।
PG/CB/SB
(
প্রধানমন্ত্রীরদপ্তর
গুরুদুয়ারা লাখপত সাহেব-এ গুরু নানাক দেব জি’র গুরুপর্ব উদযাপনে ভাষণ দেবেন প্রধানমন্ত্রী
নতুন দিল্লি, ২৪ ডিসেম্বর, ২০২১
প্রধানমন্ত্রী শ্রী নরেন্দ্র মোদী আগামী ২৫ ডিসেম্বর ভিডিও কনফারেন্সের মাধ্যমে দুপুর সাড়ে ১২টায় গুজরাটের কচ্ছের গুরুদুয়ারা লাখপত সাহেব-এ গুরু নানাক দেব জি’র গুরুপর্ব উদযাপন অনুষ্ঠানে ভাষণ দেবেন।
প্রতি বছর ২৩ থেকে ২৫ ডিসেম্বর পর্যন্ত গুজরাটের শিখ সঙ্গত গুরুদুয়ারা লাখপত সাহেব-এ গুরু নানক দেব জি’র গুরুপর্ব উদযাপন করে। গুরু নানক দেব জি তাঁর ভ্রমণকালে লাখপতে ছিলেন। গুরুদুয়ারা লাখপত সাহেব-এ কাঠের পাদুকা এবং পালকি  এর পাশাপাশি গুরুমুখী পাণ্ডুলিপি এবং খোদাই করা হস্তলিপির ধ্বংসাবশেষ রয়েছে।
২০০১ সালে ভূমিকম্পে গুরুদুয়ারটি ক্ষতিগ্রস্ত হয়েছিল। সেই সময় গুজরাটের মুখ্যমন্ত্রী থাকাকালীন শ্রী নরেন্দ্র মোদী এই ক্ষয়ক্ষতি পূরণের জন্য সবরকম প্রয়াস নিয়েছিলেন। গুরু নানক দেব জী’র ৫৫০ তম প্রকাশ পর্ব, গুরু গোবিন্দ সিং জি’র ৩৫০ তম প্রকাশ পর্ব, গুরু তেগ বাহাদুর জী’র ৪০০ তম প্রকাশ পর্ব উদযাপন সহ একাধিক সাম্প্রতিক পদক্ষেপ গ্রহণের মাধ্যমে শিখ ধর্মের প্রতি প্রধানমন্ত্রীর অপরিসীম শ্রদ্ধা প্রদর্শিত হয়েছে।
CG/SS/SKD/
(
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণের সংখ্যা ১৯২ কোটি ১২ লক্ষ ছাড়িয়েছে
১২ থেকে ১৪ বছর বয়সীদের ৩ কোটি ২৬ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৪ হাজার ৯৯৬
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৩২৩
জাতীয় স্তরে সুস্থতার হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার বর্তমানে ০.৫১ শতাংশ
নতুন দিল্লি, ২১ মে, ২০২২
দেশে কোভিড-১৯ টিকাকরণের সংখ্যা ১৯২ কোটি ১২ লক্ষ ৯৬ হাজার ৭২০ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ৩ কোটি ২৬ লক্ষ ৭৭ হাজার ৮১৭টি টিকার প্রথম ডোজ দেওয়া হয়েছে। একই ভাবে ১৮ থেকে ৫৯ বছর বয়সীদের কোভিড-১৯ প্রিকশন ডোজ দেওয়া গত ১০ই এপ্রিল থেকে শুরু হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৬,৪২১
|
|
দ্বিতীয় ডোজ
|
|
১,০০,৩৩,৫৩১
|
|
প্রিকশন ডোজ
|
|
৫০,৯১,৯৮৭
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১৮,১০৬
|
|
দ্বিতীয় ডোজ
|
|
১,৭৫,৭২,৩১৮
|
|
প্রিকশন ডোজ
|
|
৮৩,৩৯,০৪৯
|
|
১২-১৪ বছর বয়সী
|
|
প্রথম ডোজ
|
|
৩,২৬,৭৭,৮১৭
|
|
দ্বিতীয় ডোজ
|
|
১,৩৭,১২,১০৪
|
|
১৫-১৮ বছর বয়সী
|
|
প্রথম ডোজ
|
|
৫,৯১,৫১,২২৯
|
|
দ্বিতীয় ডোজ
|
|
৪,৪৬,৭২,৩৯০
|
|
১৮-৪৪ বছর বয়সী
|
|
প্রথম ডোজ
|
|
৫৫,৬৮,০৭,৮৮৯
|
|
দ্বিতীয় ডোজ
|
|
৪৮,৬৭,৬৮,৭১৫
|
|
প্রিকশন ডোজ
|
|
৪,৪১,৩০১
|
|
৪৫-৫৯ বছর বয়সী
|
|
প্রথম ডোজ
|
|
২০,৩১,৮৭,৩১২
|
|
দ্বিতীয় ডোজ
|
|
১৯,০১,০৮,০৯৬
|
|
প্রিকশন ডোজ
|
|
১১,৩৮,৪৩৭
|
|
৬০ বছরের বেশি বয়সী
|
|
প্রথম ডোজ
|
|
১২,৭০,৪৬,২৬৯
|
|
দ্বিতীয় ডোজ
|
|
১১,৮৫,২৫,৭২৮
|
|
প্রিকশন ডোজ
|
|
১,৭০,৯৮,০২১
|
|
প্রিকশন ডোজ
|
|
৩,২২,০৮,৭৯৫
|
|
মোট
|
|
১,৯২,১২,৯৬,৭২০
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৪ হাজার ৯৯৬, যা মোট আক্রান্তের ০.০৩ শতাংশ।
একই ভাবে জাতীয় স্তরে সুস্থতার হার ৯৮.৭৫ শতাংশ।
দেশে গত ২৪ ঘণ্টায় সুস্থ হয়েছেন ২ হাজর ৩৪৬ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৫ লক্ষ ৯৪ হাজার ৮০১।
দেশে গত ২৪ ঘন্টায় নতুন করে আক্রান্তের সংখ্যা ২ হাজার ৩২৩।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৪ লক্ষ ৯৯ হাজার ৩৮২টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৮৪ কোটি ৬৩ লক্ষ ৫৪ হাজার ৭৩৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৫১ শতাংশ এবং দৈনিক-ভিত্তিতে আক্রান্তের হার ০.৪৭ শতাংশ।
CG/BD/AS/
আদিবাসীবিষয়কমন্ত্রক
উপজাতি বিষয়ক মন্ত্রকের সহযোগিতায় ট্রাইফেডের মাধ্যমে নকশা বিকাশের উদ্যোগ
নতুন দিল্লি, ৪ আগস্ট, ২০২০
দ্রুত পরিবর্তনশীল বিশ্বে, যেখানে আধুনিকতা, প্রযুক্তি এবং বিকাশ দ্রুত গতিতে এগিয়ে চলেছে, সেখানে প্রাচীন এবং আদিম বাসিন্দাদের জীবনযাত্রার পথগুলি কেবলমাত্র অতীতের একটি বিষয় বা পাঠ্য বইয়ে স্থান পেয়েছে।ভারতে এখন প্রায় ২০০'র বেশি আদিবাসী সম্প্রদায় রয়েছে। আদিবাসী কারিগররা, তাদের সম্প্রদায়ের কলা ও কারুশিল্প এবং ঐতিহ্যগুলি এখনও সংরক্ষণ করার চেষ্টা চালিয়ে যাচ্ছেন। উপজাতি বিষয়ক মন্ত্রকের আওতাধীন ট্রাইফড এই সম্প্রদায়ের অর্থনৈতিক কল্যাণে প্রচার চালিয়ে যাচ্ছে এবং উন্নয়নের মূলধারার সঙ্গে যুক্ত করে এই সুবিধাবঞ্চিত মানুষদের ক্ষমতায়নের লক্ষ্যে সচেষ্ট রয়েছে। ট্রাইফড যে বিভিন্ন উদ্যোগ নিয়েছে তার মধ্যে অন্যতম হল ভারতীয় উপজাতিদের নকশাকে তুলে ধরা।
উপজাতিভুক্ত কারিগরদের প্রচারের আলোয় নিয়ে আসতে এবং তাদের সুদক্ষ পণ্যগুলিকে আন্তর্জাতিক মানে তুলে ধরতে ট্রাইফেড গত কয়েকমাস ধরে প্রচার চালাচ্ছে ও নকশার উন্নয়নের জন্য খ্যাতনামা ডিজাইনারদের সাথে যোগাযোগ রেখে চলেছে।
ট্রাইফেডের চিফ পরামর্শদাতা হিসেবে ডিজাইনার শ্রীমতী রিনা ঢাক্কা উপজাতীয় পণ্য ও হস্তশিল্পকে আরও বেশি তুলে ধরতে এবং আরও বেশিকরে সাধারণ মানুষের কাছে পৌঁছে দিতে তাঁর অভিজ্ঞতাকে কাজে লাগাচ্ছেন। বিভিন্ন হস্তশিল্প বিক্রয় কেন্দ্র, গণমাধ্যমের একাধিক অনুষ্ঠানের সাহায্যে এই উপজাতি নকশাগুলিকে তুলে ধরা হচ্ছে। এমনকি ই- বাণিজ্য সংস্থার সাহায্য নেওয়া হয়েছে। বিশিষ্ট ব্যক্তিত্বদের সাথে একাধিক সাক্ষাৎকারের মাধ্যমে উপজাতির হস্তশিল্প এবং পণ্যগুলির প্রচার করা হচ্ছে।
উপজাতি পণ্য,নকশা, হস্তশিল্পের বিকাশের জন্য একাধিক দক্ষতা উন্নয়ন কর্মসূচি গ্রহণ করা হয়েছে। এর জন্য ২০ জন উপজাতি শিল্পীদের নিয়ে একটি করে দল গঠন করছে ট্রাইফেড। চলছে প্রশিক্ষণ শিবির। পাশাপাশি উপজাতি পণ্য,নকশা, হস্তশিল্প প্রদর্শনীর ব্যবস্থা করেছে ট্রাইফেড।
(CG/SS
স্বরাষ্ট্র মন্ত্রক
সুইৎজারল্যান্ডের জেনেভায় আয়োজিত ‘আন্তর্জাতিক স্তরে বিপর্যয় মোকাবিলা ২০১৯’এ ভারতের বক্তব্য তুলে ধরলেন ডঃ পি কে মিশ্র
নয়াদিল্লি, ১৬ মে, ২০১৯
সুইৎজারল্যান্ডের জেনেভায় ১৩ই মে থেকে ১৭ই মে পর্যন্ত ‘আন্তর্জাতিক স্তরে বিপর্যয় মোকাবিলা ২০১৯’ শীর্ষক এক আলোচনাসভার আয়োজন করা হয়েছে। এই অনুষ্ঠানে প্রতিনিধিত্ব করছেন প্রধানমন্ত্রী দপ্তরের অতিরিক্ত সচিব ডঃ পি কে মিশ্র। গতকাল, বুধবার তিনি বিপর্যয় মোকাবিলায় ভারতের পদক্ষেপের কথা তুলে ধরেন। শ্রী মিশ্র বলেন, শুধু বড় ধরনের বিপর্যয় মোকাবিলায় নয়, স্হানীয় ভিত্তিক বিভিন্ন অঞ্চলে তাপপ্রবাহ, বজ্রবিদ্যৎ, আগুনের মতো বিপর্যয় মোকাবিলাতেও ভারত সাফল্যের সঙ্গে কাজ করে চলেছে। ঘূর্ণীঝড় মোকাবিলায় সাধারণ মানুষের প্রাণ রক্ষায় বিশেষ গুরুত্ব দেওয়া হচ্ছে বলে তিনি জানান। এই কারনেই ২০১৩ সালে ‘ফাইলিন’ এবং সম্প্রতি ‘ফণী’র মতো ঘূর্ণীঝড়ের মোকাবিলায় প্রাণহানি কমানো গেছে। তিনি বলেন, ধুলোঝড়, আগুন, বজ্রবিদ্যৎ, তুষারঝড়, ঝড়-বৃষ্টির মতো ঘটনায় প্রাণহানি কমাতে এ বছরের শুরুতেই কেন্দ্রীয় সরকারের পক্ষ থেকে একটি গাইডলাইন প্রকাশ করা হয়েছে। রাজ্য এবং আঞ্চলিক স্তরে যৌথভাবে কাজ করার ফলে দুর্যোগের সময় প্রাণহানির মতো ঘটনা উল্লেখযোগ্য ভাবে কমছে বলেও তিনি জানান। শ্রী মিশ্র আরও বলেন, জাতীয় বিপর্যয় মোকাবিলা পরিকল্পনা ২০১৬র ওপর ভিত্তি করে দেশের ৯৫ শতাংশ জেলাতেই ইতিমধ্যেই স্হানীয় ভিত্তিক বিপর্যয় মোকাবিলা পরিকল্পনা তৈরি করা হয়েছে। ভারত এখন বিভিন্ন দেশের সঙ্গে যৌথভাবে বিপর্যয় মোকাবিলা, ত্রাণ ও উদ্ধারের কাজ করতে পারে। ২০১৭তে ভারতে প্রথম ‘বিমস্টেক গোষ্ঠীভুক্ত দেশগুলির বিপর্যয় মোকাবিলা মহড়া’ আয়োজিত হয়েছিল। একইরকমভাবে এ বছরের ফেব্রুয়ারী মাসে ইন্ডিয়ান ওশান রিম অ্যাসোসিয়েশন  বিপর্যয় মোকাবিলায় বৈঠক আয়োজন করে যেখানে এই অ্যাসোসিয়েশনের ২২টিরও বেশি সদস্য দেশ অংশ নেয়। শ্রী মিশ্র জানান, বিপর্যয় মোকাবিলার ক্ষেত্রে প্রয়োজন নতুন প্রযুক্তি এবং উন্নত পরিকাঠামো। এক্ষেত্রে ভারত ৪০টি দেশের সঙ্গে সহযোগিতায় বিপর্যয় মোকাবিলা পরিকাঠামো উন্নয়নে উল্লেখযোগ্যভাবে কাজ করে চলেছে। তিনি আরও জানান, বিপর্যয় মোকাবিলায় সাধারণ মানুষের মধ্যে উৎসাহ সৃষ্টি করতে এবং এই ধরনের কাজে এগিয়ে আসার জন্য কেন্দ্রীয় সরকারের পক্ষ থেকে বীর স্বাধীনতা সংগ্রামী নেতাজী সুভাষ চন্দ্র বসুর নামে বার্ষিক জাতীয় পুরস্কার চালু করেছে। অনুষ্ঠানে অন্যান্যদের মধ্যে বক্তব্য রাখেন জাতীয় বিপর্যয় মোকাবিলা সংস্হার সদস্য শ্রী কমল কিশোর।
CG/SS/NS
(Visitor Counter : 42
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৩৮ কোটিরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ২১ কোটি ১৩ লক্ষেরও বেশি অব্যবহৃত টিকার ডোজ রয়েছে
নতুনদিল্লি, ৫ই ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৩৮,৯৫,৩৮,০৩০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২১,১৩,৯৯,৪৫৬টি টিকার ডোজ আছে।
CG/CB/SFS
(Visitor Counter : 91
প্রধানমন্ত্রীরদপ্তর
প্রধানমন্ত্রী ১০০তম কিষাণ রেলের যাত্রার সূচনা করেছেন
মূল্যযুক্ত কৃষি পণ্যের সঙ্গে সংশ্লিষ্ট প্রক্রিয়াকরণ শিল্পকে আমরা অগ্রাধিকার দিচ্ছি : প্রধানমন্ত্রী
কৃষি ক্ষেত্রে বেসরকারী বিনিয়োগ কৃষকদের সাহায্য করবে : প্রধানমন্ত্রী
নয়াদিল্লী, ২৮ ডিসেম্বর, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে ১০০তম কিষাণ রেলের যাত্রার সূচনা করেছেন। এই ট্রেনটি মহারাষ্ট্রের সাঙ্গোলা থেকে পশ্চিমবঙ্গের শালিমার পর্যন্ত যাবে। কেন্দ্রীয় মন্ত্রী শ্রী নরেন্দ্র সিং তোমর এবং শ্রী পীযূষ গোয়েল এই অনুষ্ঠানে উপস্থিত ছিলেন।
এই উপলক্ষ্যে আয়োজিত অনুষ্ঠানে প্রধানমন্ত্রী বলেছেন, দেশের কৃষকদের রোজগার বাড়াতে কিষাণ রেল পরিষেবা একটি গুরুত্বপূর্ণ পদক্ষেপ। করোনা মহামারীর সময়েও গত ৪ মাসে ১০০টি কিষাণ রেল চলাচল করায় তিনি সন্তোষ প্রকাশ করেছেন। কৃষি নির্ভর অর্থনীতিতে এর ফলে বিপুল পরিবর্তন আসবে এবং দেশে শীতল সরবরাহ শৃঙ্খলের শক্তি বৃদ্ধি হবে। শ্রী মোদী বলেছেন, কিষাণ রেলের মাধ্যমে পরিবহণের জন্য ন্যূনতম পরিমাণ নির্ধারিত না হওয়ায় কম খরচে বড় বাজারে যথাযথভাবে কম পরিমাণের পণ্য সামগ্রীও পাঠানো সম্ভব হবে।
প্রধানমন্ত্রী বলেছেন, কিষাণ রেল প্রকল্পের মধ্য দিয়ে কৃষকদের জন্য সরকারের পরিষেবা প্রদানের অঙ্গীকার যেমন প্রতিফলিত হচ্ছে একই সঙ্গে আমাদের কৃষকরা নতুন নতুন সুযোগগুলি কিভাবে কাজে লাগাচ্ছেন সেটিও প্রমাণিত হচ্ছে। কৃষকরা এখন তাঁদের উৎপাদিত ফসল অন্য রাজ্যে বিক্রি করতে পারছেন, যেখানে কিষাণ রেল ও কৃষি উড়ান গুরুত্বপূর্ণ ভূমিকা নিচ্ছে। যথাযথ সুরক্ষা সহ ফলমূল, শাক-সব্জি, দুধ, মাছ ইত্যাদি পচনশীল সামগ্রী কিষাণ রেলের মাধ্যমে ভ্রাম্যমান হিমঘরের সাহায্যে এক জায়গা থেকে অন্য জায়গায় নিয়ে যাওয়া যাচ্ছে। তিনি বলেছেন, ‘স্বাধীনতার আগে থেকেই ভারতে বৃহৎ একটি রেল ব্যবস্থা রয়েছে, হিমঘর প্রযুক্তিও দীর্ঘদিনের । আর এখন কিষাণ রেলের মাধ্যমে যথাযথভাবে এগুলিকেই কাজে লাগানো হচ্ছে।’
প্রধানমন্ত্রী বলেছেন, পশ্চিমবঙ্গের লক্ষ লক্ষ ক্ষুদ্র চাষিদের কাছে কিষাণ রেল বিপুল সুযোগ নিয়ে এসেছে। এই সুযোগ কৃষকদের পাশাপাশি স্থানীয় ছোট ব্যবসায়িরাও পাবেন। ভারতীয় কৃষির সঙ্গে অন্যান্য দেশের কৃষি এবং অভিজ্ঞতার সঙ্গে নতুন প্রযুক্তিকে যুক্ত করা হচ্ছে।
রেল স্টেশনের কাছেই পচনশীল সামগ্রীর সংরক্ষণের জন্য কেন্দ্র গড়ে তোলা হচ্ছে, যেখানে কৃষকরা তাঁদের উৎপাদিত পণ্য রাখতে পারবেন। ফলমূল এবং শাক-সব্জি এর ফলে যতটা সম্ভব ভালো ভাবে সরবরাহ করা যাবে। অতিরিক্ত উৎপাদিত পণ্য, যেসব শিল্পোদ্যোগীরা ফলের রস, আচার, সস, চিপ্স ইত্যাদি তৈরি করেন, তাদের কাছে পৌঁছে যাবে।
প্রধানমন্ত্রী বলেছেন, খাদ্যশস্য মজুত রাখার পরিকাঠামো এবং মূল্যযুক্ত কৃষিপণ্যের সঙ্গে সংশ্লিষ্ট প্রক্রিয়াকরণ শিল্পকে সরকার অগ্রাধিকার দিচ্ছে। পিএম কৃষি সম্পদ যোজনার আওতায় প্রায় ৬ হাজার ৫শো মেগা ফুড পার্ক, হিমঘর শৃঙ্খল পরিকাঠামো, কৃষি প্রক্রিয়াকরণ ক্লাস্টার নির্মাণের অনুমতি দেওয়া হয়েছে। আত্মনির্ভর অভিযান প্যাকেজে ক্ষুদ্র খাদ্য প্রক্রিয়াকরণ শিল্পের জন্য ১০ হাজার কোটি টাকা বরাদ্দ করা হয়েছে।
শ্রী মোদী বলেছেন, গ্রামাঞ্চলের জনসাধারণ, কৃষক এবং যুব সম্প্রদায়কে সাহায্য করার জন্য সকলের অংশগ্রহণ প্রয়োজন, যাতে সরকারের উদ্যোগ সফল হয়। কৃষি ভিত্তিক ব্যবসা-বাণিজ্য ও কৃষি পরিকাঠামোয় কৃষি পণ্য উৎপাদক সংগঠন  এবং মহিলা স্বনির্ভর গোষ্ঠীর মতো সমবায় গোষ্ঠীগুলিকে অগ্রাধিকার দেওয়া হচ্ছে। কৃষি ব্যবসায় প্রসার ঘটানোর জন্য সম্প্রতি নানা সংস্কার নেওয়া হয়েছে এবং এই গোষ্ঠীগুলি এখানে সবথেকে লাভবান হবে। সংশ্লিষ্ট গোষ্ঠীগুলিকে সাহায্য করার জন্য সরকারের উদ্যোগে কৃষি ক্ষেত্রে বেসরকারী বিনিয়োগ সহায়তা করবে। প্রধানমন্ত্রী বলেছেন, ‘ভারতীয় কৃষি ব্যবস্থা ও কৃষককে শক্তিশালী করার পথে আমরা একনিষ্ঠভাবে এগিয়ে যাবো।’
প্রধানমন্ত্রীরদপ্তর
পুরুষদের তীরন্দাজি বিভাগে ভারতীয় খেলোয়াড় অভিষেক ভার্মার রৌপ্য পদক জয়ের ঘটনায় তাঁকে অভিনন্দিত করলেন প্রধানমন্ত্রী
নয়াদিল্লি, ৭ অক্টোবর, ২০২৩
পুরুষদের ব্যক্তিগত পর্যায়ে তীরন্দাজি প্রতিযোগিতায় ভারতীয় তীরন্দাজ অভিষেক ভার্মার সাফল্যে তাঁকে অভিনন্দিত করেছেন প্রধানমন্ত্রী শ্রী নরেন্দ্র মোদী। শ্রী ভার্মা এশিয়ান গেমস-এর এই তীরন্দাজি প্রতিযোগিতায় রৌপ্য পদক জিতে নিয়েছেন।
এ সম্পর্কে সমাজমাধ্যমে পোস্ট করা এক বার্তায় শ্রী মোদী বলেছেন :
“ভারতীয় তীরন্দাজ অভিষেকের এ হল এক উল্লেখযোগ্য সাফল্য!
পুরুষদের ব্যক্তিগত পর্যায়ে তীরন্দাজি প্রতিযোগিতায় রৌপ্য পদক জয়ের জন্য আমি তাঁকে অভিনন্দন জানাই। তাঁর ধৈর্য্য, অধ্যবসায়, ক্রীড়া নৈপুণ্য এবং শক্তি ও দক্ষতা উজ্জ্বলভাবে প্রতিভাত হয়েছে। তাঁর এই সাফল্যে ভারত যথেষ্ট উৎসাহিত।”
PG/SKD/DM
(
তথ্যওসম্প্রচারমন্ত্রক
ইতালীর সিনেমা ‘ডেসপাইট দ্য ফগ’ প্রদর্শনের মধ্য দিয়ে ইফি-র সূচনা হ’ল
নয়াদিল্লি, ২০ নভেম্বর, ২০১৯
ইতালির ছায়াছবি ‘ডেসপাইট দ্য ফগ’ প্রদর্শনীর মধ্য দিয়ে গোয়ায় ৫০তম ভারতীয় চলচ্চিত্র উৎসবের আজ সূচনা হ’ল। এই উপলক্ষে এক সাংবাদিক সম্মেলনে ‘ডেসপাইট দ্য ফগ’ – এর নির্দেশক গোরান পাসকালজেভি্ক-সহ কলাকুশলীরা উপস্থিত ছিলেন। ছবির নির্দেশক জানান, তাঁর এই ছবিটিতে ইউরোপে কম বয়সী উদ্বাস্তুদের একাধিক সমস্যার কথা তুলে ধরা হয়েছে। তাঁর এই ছবি দর্শকদের ভাবিত করে তুলবে এবং নিজের সঙ্গে মিল খুঁজে পাবেন। তিনি আরও বলেন, তাঁর এই ছবিতে ইউরোপে বিভিন্ন দেশে বিদেশি নিয়ে অহেতুক ভয় ও তাঁদের প্রতি ঘৃণার নানা কাহিনীর সমাবেশ ঘটেছে। উদ্বাস্তুদের নানা সমস্যার সঙ্গে তাঁর নিজের চিন্তাভাবনাকেও নিপুণ দক্ষতায় ফুটিয়ে তোলা হয়েছে বলেও তিনি জানান। ছবি প্রসঙ্গে তিনি জানান, গল্প রচনার সময় তিনি একথাই বারবার ভেবেছেন যে, যদি তাঁর সঙ্গে এক অনাথ শিশুর দেখা হয়, তখন তিনি তাকে সঙ্গে নেবেন কি নেবেন না! ছবিতে উদ্বাস্তু চরিত্রে অভিনয়কারী ছোট্ট আলি মওসা সাংবাদিকদের জানায়, সে অত্যন্ত আনন্দিত। এই চরিত্রে অভিনয়ের জন্য নির্দেশক গোরান তাঁকে বিভিন্নভাবে সাহায্য করেছেন। আমি বড় চরিত্র অভিনেতাদের কাছ থেকে শিখেছি, কিভাবে ছবির প্রচার করতে হয়।
সাইবেরিয়ার নির্দেশক মিঃ গোরান দীর্ঘ সময় ধরে চলচ্চিত্রের সঙ্গে যুক্ত রয়েছেন। তিনি ভারতে দেবভূমি নামে একটি চলচ্চিত্র নির্মাণের সঙ্গেও যুক্ত ছিলেন। উল্লেখ করা যেতে পারে, অ্যামাজন প্রাইমের মাধ্যমে এই ছবিটি সারা বিশ্বের ১ কোটি মানুষ দেখেছেন। উত্তরাখন্ডে ছবিটির দৃশ্যায়ন হয়েছিল। সেই স্মৃতি আজও তাঁর কাছে অমলিন। এখানে এসেই তিনি ভারতের প্রেমে পড়ে যান। এই ছবিটিই ভারতের প্রতি তাঁর প্রেমপত্র বলে নির্দেশক গোরান মন্তব্য করেন।
SSS/BD/SB
(Visitor Counter : 82
কৃষিমন্ত্রক
পঙ্গপালের হানার ফসলের ক্ষতি
নয়াদিল্লী, ১৮ সেপ্টেম্বর, ২০২০
২০১৯-২০ অর্থবর্ষে রাজস্থান এবং গুজরাতের কিছু জেলায় পঙ্গপাল হানার খবর পাওয়া গেছে। রাজস্থান সরকারের হিসেব অনুযায়ী সে রাজ্যে ৮টি জেলায় ১ লক্ষ ৭৯ হাজার ৫৮৪ হেক্টর জমিতে পঙ্গপালের হানা হয়েছিল। গুজরাত সরকারের দেওয়া তথ্য অনুযায়ী সে রাজ্যে ২টি জেলায় ১৯ হাজার ৩১৩ হেক্টর জমিতে পঙ্গপালের হানার জেরে ফসলের ক্ষয়ক্ষতি হয়েছে।
২০২০-২১ অর্থবর্ষে রাজস্থান, মধ্যপ্রদেশ, পাঞ্জাব, গুজরাত, উত্তরপ্রদেশ, মহারাষ্ট্র, ছত্তিশগড়, বিহার, হরিয়ানা এবং উত্তরাখন্ড এই ১০টি রাজ্যে পঙ্গপালের হানা লক্ষ্য করা গেছে। রাজ্য সরকারের সঙ্গে সমন্বয় বজায় রেখে পঙ্গপাল নিয়ন্ত্রণের কাজ চালানো হয়েছে। গুজরাত ছাড়াও ছত্তিশগড়, পাঞ্জাব এবং বিহার সরকার এই অর্থবর্ষ কোন ফসের ক্ষয়ক্ষতি হয়নি বলে জানিয়ছে।
রাজস্থান সরকার জানিয়েছে চলতি বছরের মে-জুন মাসে তাদের ৩৩ শতাংশ ফসলের ক্ষয়ক্ষতি হয়েছে। এরমধ্যে বিকানেরে ২ হাজার ২৩৫ হেক্টর, হনুমান গড়ে ১৪০ হেক্টর এবং শ্রীগঙ্গানগরে ১ হাজার ২৭ হেক্টর জমিতে পঙ্গপালে হানার জেরে ফসলের ক্ষয়ক্ষতি হয়েছে।
হরিয়ানা, মধ্যপ্রদেশ, মহারাষ্ট্র, উত্তরপ্রদেশ এবং উত্তরাখন্ড সরকার জানিয়েছে পঙ্গপাল হানার জেরে এ বছর তাদের ৩৩ শতাংশেরও কম জমিতে ফসলের ক্ষয়ক্ষতি হয়েছে। ফসলের ক্ষয়ক্ষতির দরুণ ২০১৯-২০ অর্থবর্ষে রাজস্থান সরকারকে ১৩২.৫৪ কোটি টাকা ত্রাণ হিসেবে দেওয়া হয়েছে। এই অর্থ ৭৯ হাজার ৯২২ জন ক্ষতিগ্রস্ত কৃষককে প্রদান করা হয়েছে। গুজরাত সরকার জানিয়েছে ফসলের ক্ষয়ক্ষতির দরুণ তারা প্রায় ১৮.৭৪ কোটি টাকা পেয়েছে। এই অর্থ ৯ হাজার ১৩৭ জন কৃষককে বিতরণ করা হয়েছে। এমনকি ২০১৯-২০ অর্থবর্ষে রাজ্য ভিত্তিক বিপর্যয় মোকাবিলা তহবিল থেকে কৃষি ক্ষেত্রে ভর্তুকি প্রদান করা হয়েছে।
২০২০-২১ অর্থবর্ষে এ পর্যন্ত পঙ্গপাল হানায় ক্ষতিগ্রস্ত কৃষকদের কোনো ত্রাণ বিতরণ করা হয়নি। যদিও রাজস্থান সরকার পঙ্গপাল হানার জেরে ক্ষয়ক্ষতির পরিমানের বিষয়ে পর্যবেক্ষণের কাজ চালাচ্ছে। ফসলের ক্ষয়ক্ষতির মূল্যায়ণ করার পর প্রধানমন্ত্রী ফসল বিমা যোজনার আওতায় সুনির্দিষ্ট নিয়মানুযী ক্ষতিপূরণ প্রদান করা হয়ে।
রাজ্যসভায় আজ লিখিত উত্তরে এই তথ্য জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
(CG/SS/NS
প্রধানমন্ত্রীরদপ্তর
ভিন্নভাবে সক্ষম ব্যক্তিদের আন্তর্জাতিক দিবসে প্রধানমন্ত্রীর বার্তা
নয়াদিল্লি, ৩ ডিসেম্বর, ২০১৯
প্রধানমন্ত্রী শ্রী নরেন্দ্র মোদী ভিন্নভাবে সক্ষম ব্যক্তিদের আন্তর্জাতিক দিবসে এক বার্তায় বলেছেন, “আমাদের দিব্যাঙ্গ ভাই-বোনেদের জন্য এক সর্বাঙ্গীণ, উজ্জ্বল ও ন্যায়সঙ্গত ভবিষ্যতের লক্ষ্যে একযোগে কাজ করার ব্যাপারে আমরা পুনরায় দৃঢ় অঙ্গীকার ব্যক্ত করছি। বিভিন্ন ক্ষেত্রে এঁদের সহিষ্ণুতা ও চারিত্রিক গুণাবলী আমাদের সকলকে অনুপ্রাণিত করে।”
CG/BD/DM
(Visitor Counter : 46